HR
1.7.2022.
Službeni list Europske unije
L 176/1
II.
(Nezakonodavni akti)
MEĐUNARODNI SPORAZUMI ODLUKA VIJEĆA (EU) 2022/1089 od 27. lipnja 2022.
o produljenju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 189. u vezi s člankom 218. stavkom 6. drugim podstavkom točkom (a) podtočkom v., uzimajući u obzir prijedlog Europske komisije, uzimajući u obzir suglasnost Europskog parlamenta (1), budući da: (1)
Vijeće je Odlukom 2011/901/EU (2) odobrilo sklapanje Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (3) („Sporazum”).
Sporazum je potpisan u dvorcu Dromoland u Irskoj 26. lipnja 2004. i stupio je na snagu 12. prosinca 2011.
(2)
U skladu s člankom 20. stavkom 5.
Sporazuma on ostaje na snazi deset godina, a najmanje tri mjeseca prije isteka početnog desetogodišnjeg razdoblja stranke obavješćuju jedna drugu o svojoj namjeri produljenja Sporazuma za razdoblje od pet godina.
Sporazum je prestao važiti 11. prosinca 2021.
(3)
Obje su stranke potvrdile svoju namjeru da Sporazum produlje za dodatno razdoblje od pet godina bez ikakve izmjene Sporazuma.
Kako bi se osigurao kontinuitet Sporazuma, ova bi Odluka trebala hitno stupiti na snagu i trebala bi se primjenjivati od 12. prosinca 2021.
(4)
Budući da Unija ima ovlasti da samostalno produlji Sporazum, Sjedinjene Američke Države trebalo bi obavijestiti da će od datuma produljenja Unija osigurati poštovanje svih obveza prema Sjedinjenim Američkim Državama iz Sporazuma.
(5)
Produljenje Sporazuma trebalo bi stoga odobriti u ime Unije,
(1) Suglasnost od 7. lipnja 2022. (još nije objavljeno u Službenom listu).
(2) Odluka Vijeća 2011/901/EU od 12. prosinca 2011.
o sklapanju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (SL L 348, 31.12.2011., str. 1.).
(3) Sporazum o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (SL L 348, 31.12.2011., str.
3.).